Nesten alle danishmendenes herskere gikk inn i tradisjonen til tyrkisk folkelitteratur hvor de alle henvises til som «Melik Gazi». Derfor er der «graven til Melik Gazi» i byene Niksar, Bünyan, Kırşehir, langs Zamantı-elva nær borgen av samme navn (Zamantı) og andre steder i Anatolia. Mange av disse er mye besøkte templer og tilhører forskjellige danishmend-herskere. Melikgazi er også navnet på et av de sentrale distriktene i byen Kayseri. Samme enheten i navn kan også gjelde andre bygninger bygget av danishmendene.